राजस्थान फेरि शीर्ष स्थानमा
राजस्थान रोयल्सले इन्डियन प्रिमियर लिग २०२३ मा बिहीबार चेन्नाई सुपर किंग्सलाई ३२ रनले पराजित गर्दै फेरि शीर्ष स्थानमा उक्लेको छ । यो जितपछि राजस्थानको १० अंक भएको छ । गुजरात टाइटन्स र चेन्नाईको पनि समान १० अंक छ ।
जयपुर — राजस्थान रोयल्सले इन्डियन प्रिमियर लिग २०२३ मा बिहीबार चेन्नाई सुपर किंग्सलाई ३२ रनले पराजित गर्दै फेरि शीर्ष स्थानमा उक्लेको छ । यो जितपछि राजस्थानको १० अंक भएको छ । गुजरात टाइटन्स र चेन्नाईको पनि समान १० अंक छ ।जितका लागि २ सय ३ रन पछ्याएको चेन्नाईले छ विकेटमा १ सय ७० रन मात्र बनाउन सक्यो । शिवम दुबेले त्यसमा सर्वाधिक ५२ रन बनाए । एडम जाम्पाले २२ रन दिएर तीन विकेट लिँदै कसिलो बलिङ गरे ।त्यस अगाडि ओपनर यशश्वी जयसवालको ७७ रनको मदतले राजस्थानले पाँच विकेटमा २ सय २ रन बनाएको थियो । ‘प्लेयर अफ द म्याच’ यशश्वीले ४३ बलको सामना गरेर आठ चौका तथा चार छक्का प्रहार गरे । 